b'\n_START_ARTICLE_\nLovre\xc4\x8dina Grad\n_START_PARAGRAPH_\nLovre\xc4\x8dina Grad, je dvorac je udaljen 4 km od Vrbovca, na cesti prema Kri\xc5\xbeevcima. U njemu se nalazi \xc5\xa0kola \xc5\xbeivotnih vje\xc5\xa1tina Zajednice Cenacolo. Dvorac je mogu\xc4\x87e posjetiti subotom i nedjeljom, a i tijekom tjedna uz prethodnu najavu.\n_START_SECTION_\nPovijest\n_START_PARAGRAPH_\nPovijest kraja po\xc4\x8dinje jo\xc5\xa1 1102. godine kad je nastala Kolomanova cesta kroz Gostovi\xc4\x87. Godine 1223. prvi se put spominje gospo\xc5\xa1tija Gostovi\xc4\x87 koja kasnije dobiva ime Lovre\xc4\x8dina po obli\xc5\xbenjoj crkvi sv. Lovre (u Lovre\xc4\x8dkoj Varo\xc5\xa1i). Dvorac se kao sagra\xc4\x91en prvi put spominje 1540. godine, kada su ga dr\xc5\xbeali Gregorijanci, a slu\xc5\xbeio je u borbi protiv Turaka. Za vrijeme selja\xc4\x8dke bune 1755.. godine dvorac je o\xc5\xa1te\xc4\x87en._NEWLINE_Dvorac je prvobitno bio trokrilni s valjkastim kulama na uglovima, a danas su sa\xc4\x8duvane samo dvije kule. U 19. stolje\xc4\x87u dvorac je obnovljen u duhu neobaroka._NEWLINE_U njemu je, njeguju\xc4\x87i tradiciju starih recepata i spravljanja jela, od 1925.-1940. godine djelovala Doma\xc4\x87inska \xc5\xa1kola. Osamdesetih je godina ondje sniman poznati hrvatski film Kanarin\xc4\x8deva ljubovca (1988.), ra\xc4\x91en prema istoimenoj noveli Augusta \xc5\xa0enoe. Od 1956. dvorac je slu\xc5\xbeio kao samostan Sestara milosrdnica, a od 1999. godine dvorac se koristi kao edukacijsko sredi\xc5\xa1te Zajednice Cenacolo.'